Orhi

Orhi mendia (zubereraz: Ohi phünta; 2.017 m), mendebaldetik hasita, 2.000 metro baino gehiago duen Pirinioetako lehen tontorra da. Zuberoa eta Nafarroa arteko mugan dago, Iratiko oihanaren ekialdean.

 Abiapuntuak 
Igoerarik errazena eta ohikoena Üthürzehetako lepotik abiatzen da, tunelaren ondoko aparkalekuan autoa utzita. Halaber, horixe da Zaraitzuko ibarretik Atharratzeko Kantonamendurako igarobidea.

 Orhiko xoria 
Hainbat euskal esaera zaharretan azaltzen da Orhi mendia. Hauek nork bere jatorriarekin duen loturari egiten diote erreferentzia.
 Orhiko xoria, Orhira tira nafarreraz
 Orhiko xoria, Orhin laket zubereraz

Jean Gorostarsu Haroztegi idazleak XIX. mendeko Etxeko xokoa poeman Orhiko txoriari buruz idatzi zuen.

 Mitologia 
Mariren bizilekuetako bat da eta honen magalean dagoen Iratiko Oihanean bizi da Basajaun.

 GR 11 ibilbidea 
Pirinioetako hegoaldeko isurialdea alderik alde zeharkatzen duen GR 11 ibilbidea gailurreko izen bereko mendatetik igarotzen da.

 Ikus, gainera 
 Iratiko eski estazioa
 Nafarroa Garaiko mendiak
 Zuberoako mendiak

 Erreferentziak 

 Kanpo estekak 

  euskal-herria.org webgunean
  Jean Gorostarsuren Etxeko xokoa poema

Kategoria:Pirinioetako bimilakoak
Kategoria:Euskal Herriko Pirinioetako mendiak
Kategoria:Zuberoako mendiak
Kategoria:Nafarroa Garaiko mendiak
Kategoria:Larraineko geografia
Kategoria:Zaraitzuko geografia
Kategoria:Irati